ཀློང་ཆེན་སྙིང་གི་ཐིག་ལེ་ལས ཿཡུམ་ཀའི་གསང་སྒྲུབ་སེངྒེའི་གདོང་ཅན་བཞུགསཿ
བདག་ཉིད་ཆེན་པོ་པདྨ་ལ ཿཚོགས་བརྒྱད་བསྒྲལ་བའི་དུར་ཁྲོད་དུ ཿཆོས་ཉིད་སྒྲ་དང་ཆོས་ཉིད་ཟེར ཿཆོས་ཉིད་འོད་ཀྱི་ཀློང་དཀྱིལ་ནས ཿདབྱིངས་ཀྱི་མཁའ་འགྲོའི་ཆོས་འདི་གཏད ཿསིནྡྷུ་ར་ཡི་མཎྜལ་ནིཿ ཆོས་འབྱུང་བསྣོལ་མ་པད་འཁོར་ཅན ཿདུར་ཁྲོད་རྡོ་ར་མེ་རིས་བསྐོར ཿཤེལ་ནི་དཀྱིལ་ཡིན་མེ་ལོང་འཁོར ཿནང་མཆོད་དམ་རྫས་བཟང་དུ་བཤམས ཿདང་པོ་སྐྱབས་འགྲོ་སེམས་བསྐྱེད་ནིཿ ཧོཿ ཡིད་ཆོས་རྣམ་དག་ཀུན་བཟང་ཡབ་ཡུམ་ལ ཿསྣང་སྟོང་གཉིས་སུ་མེད་པར་སྐྱབས་སུ་མཆིཿ འགྲོ་ལ་དམིགས་པའི་སྙིང་རྗེ་ཆེན་པོ་དང་ ཿཆོས་ཉིད་དེ་བཞིན་ཉིད་དུ་སེམས་བསྐྱེད་དོཿ གཉིས་པ་སྔོན་གཏོར་བྱ་བ་ནིཿ ཧཱུྃཿ བགེགས་ཞེས་བྱ་བའང་སྡུག་བསྔལ་བདེན་པ་སྟེཿ བདེ་གཤེགས་སྙིང་པོ་རང་བཞིན་མེད་པ་ལ ཿགློ་བུར་རྣམ་རྟོག་ཀུན་འབྱུང་མ་རིག་གདོན ཿགཏོར་མ་ལོང་ལ་རྒྱ་མཚོའི་ཕ་མཐར་དེངས ཿཧཱུྃ་བཞིའི་སྔགས་བརྗོད ཿགསུམ་པ་སྲུང་འཁོར་ནིཿ ཧཱུྃཿ སེམས་ལས་སེམས་བྱུང་ཆོས་ཉིད་སྐྱེ་བ་མེད ཿའགགས་མེད་རྩལ་ལས་རྡོ་རྗེའི་ཆོས་བདུན་གྱིཿ སྲུང་བའི་འཁོར་ལོ་ཡོངས་གྲུབ་ཆེན་པོ་ལ ཿགཞན་དབང་ཀུན་བརྟགས་གདོན་གྱིས་གླགས་མི་རྙེད ཿངྷརྨ་དྷཱརྟུ་བཛྲ་རཀྵ ཿབཞི་པ་མཆོད་པ་བྱིན་བརླབ་ནིཿ ཧོཿ ཆོས་ཅན་ཀུན་རྫོབ་བདེན་པ་མཐའ་དག་ཀུན ཿཐབས་དང་ཤེས་རབ་ཟུང་འཇུག་འདོད་ཡོན་རྫས ཿསྨན་གཏོར་རཀྟའི་དངོས་པོ་བྱིན་རླབས་ཤིང་ ཿཉེར་སྤྱོད་ཀུན་ཏུ་བཟང་པོའི་སྤྲིན་དུ་གྱུར ཿཨོཾ་རཱུ་པ་ཤབྟ་གནྡྷེ་རཱ་ས་པརྴ་ེཨརྑྷཾ་ནས་ཤབྟ་ངྷརྨ་དྷཱ རྟུ་ཨཱཧཱུྃཿ ཨོཾ་མ་ཧཱ་པཉྩ་ཨམྲྀ་ཨཱཧཱུྃཿ ཨོཾ་མ་ཧཱ་རཀྟ་ཨཱཧཱུྃཿ ཨོཾ་མ་ཧཱ་བྷ་ལིཾ་ཏ་ཨཧཱུྃཿ སྨན་རག་གཏོང་མའི་སྔགས་ཀྱིས་བརླབས ཿལྔ་པ་རྣམ་བྱང་དང་མཐུན་པའི་ལྷའི་རྣལ་འབྱོར་སྒོམ་པ་ནིཿ ཨཱ ཿསྟོང་པ་ཉིད་དང་མཚན་མ་མེད་པ་དང་ ཿསྨོན་པ་མེད་པའི་ཏིང་འཛིན་རྣམ་གསུམ་ལས ཿརྣམ་ཐར་ཡོངས་རྫོགས་རྡོ་རྗེ་བཙུན་མོའི་མཁའ ཿའོད་སྣང་སྟོང་གཟུགས་ཆོས་འབྱུང་བསྣོལ་མའི་དབུས ཿཆུ་སྐྱེས་གེ་སར་ཐབས་ཤེས་ཉི་ཟླའི་སྟེང་ ཿསྐྱེ་མེད་རྡོ་རྗེ་ཨ་ཡིག་ཡོངས་གྱུར་ལས ཿསྣང་སྟོང་ལྷུན་གྲུབ་གཞོན་ནུ་བུམ་པའི་སྐུ ཿསྐྱེ་མཆེད་ཡོངས་རྫོགས་རྡོ་རྗེ་བདག་མེད་མ ཿཆོས་ཉིད་མི་འགྱུར་སྐུ་མདོག་མཐིང་ག་ལ ཿཁམས་གསུམ་ཟ་བྱེད་སེང་གེའི་གདོང་པ་ཅན ཿཕྱག་གཡས་གྲི་གུག་འཕྱར་བས་གཟུང་འཛིན་གཅོད ཿགཡོན་པས་ཐོད་ཁྲག་སྐྱེ་ཤིའི་རྩ་བ་འཇོམས ཿམཆན་ཁུང་རྡོ་རྗེ་རྩེ་གསུམ་ཁ་ཊྭཱཾ་ག ཿམཚན་ཉིད་ཡོངས་རྫོགས་ཅང་ཏེའུ་དྲིལ་བུ་འཕྱང ཿཐབས་མཆོག་བདེ་ཆེན་ཡབ་དང་འདུ་འབྲལ་མེད ཿཞབས་གཉིས་གཡས་བསྐུམས་འཁོར་བའི་སྐྱེ་སྒོ་དགག ཿགཡོན་བརྐྱངས་བདུད་བཞིའི་སྟེང་ན་སྒེག་ཅིང་འགྱིང་ ཿཕ་རོལ་ཕྱིན་དྲུག་རྫོགས་པའི་རུས་རྒྱན་དང་ ཿཐོད་སྐམ་དབུ་རྒྱན་ཕྱག་རྒྱ་ལྔ་ཡིས་སྤྲས ཿའདུ་བྱེད་ལྔ་བཅུ་དག་པའི་མགོ་ཕྲེང་འཕྱང་ ཿང་རྒྱལ་རྩད་གཅོད་སེང་གེའི་གཡང་གཞི་གསོལ ཿརྩིབས་དྲུག་མདུན་ནས་རིམ་པས་གཡས་བསྐོར་དུ ཿདབང་ཡུལ་སྐྱེ་མཆེད་དག་པའི་ཕྲ་མེན་དྲུག ཿགཟུགས་ལ་མི་སྤྱོད་ནག་མོ་བྱ་ལོང་གདོང་ ཿསྒྲ་ལ་མི་སྤྱོད་མཐིང་ནག་སྐྱ་གའི་མགོཿ དྲི་ལ་མི་སྤྱོད་དམར་སེར་ངུར་བའི་གདོང་ ཿརོ་ལ་མི་སྤྱོད་ལྗང་ནག་དམུ་བྱའི་མགོཿ རེག་བྱར་མི་སྤྱོད་ནག་མོ་སོ་བྱའི་གདོང་ ཿཆོས་དབྱིངས་ནམ་མཁར་སྤྱོད་པའི་བྱ་རྒོད་དཀར ཿཀུན་ཀྱང་གཟུང་འཛིན་གཅོད་པའི་གྲི་གུག་དང་ ཿཆགས་སྡང་དབྱིངས་སུ་སྦྱོར་བའི་ཐོད་ཁྲག་འཛིན ཿརྟོག་མེད་རོ་ཡི་གདན་ལ་དོར་སྟབས་འགྱིང་ ཿགཅེར་མོ་རིན་ཆེན་ཕྱག་རྒྱ་ལྔ་ཡིས་བརྒྱན ཿཔད་འདབ་རྣམས་ལ་མཁའ་འགྲོ་སོ་གཉིས་དང་ ཿགིང་ལང་དབང་ཕྱུག་བསྟན་མའི་ཚོགས་ཀྱིས་བསྐོར ཿཕྱག་རྒྱ་བཞི་ལྡན་རྡོ་རྗེ་གསུམ་གྱི་ངང་ ཿརང་དབང་རང་ཐོབ་རྡོ་རྗེ་ཕྱེད་པས་མཚན ཿམ་བསྐྱེད་རང་བྱུང་ཡོངས་གྲུབ་ཆེན་པོར་གསལ ཿདྲུག་པ་སྤྱན་འདྲེན་ནིཿ ཧཱུྃཿ དེ་བཞིན་ཉིད་དབྱིངས་སྤྲོས་བྲལ་ཆེན་པོ་ལ ཿགཤེགས་བྱོན་བཞུགས་སུ་གསོལ་བ་མི་དམིགས་ཀྱང་ ཿཐུགས་རྗེའི་སྣང་ཆ་གཟུགས་སྐུར་རོལ་པ་ལས ཿདམ་ཡེ་གཉིས་མེད་ཆེན་པོར་གཤེགས་སུ་གསོལ ཿཨོཾ་སེང་ཧ་མུ་ཁ་ཧཱུྃ་ཧ་ཧེ་ཕཊ་ཛ ཿབདུན་པ་བཞུགས་གསོལ་ནིཿ ཧཱུྃཿ གདོད་ནས་དམ་ཚིག་ཡེ་ཤེས་གཉིས་མེད་ཀྱང་ ཿགློ་བུར་བློ་ཡི་དག་བྱ་སྦྱང་བྱའི་ཕྱིར ཿགསལ་སྣང་ལྷ་སྐུར་རྫོགས་པའི་བསམ་གཏན་ལ ཿལྷག་མཐོང་གསལ་བའི་ཡེ་ཤེས་བརྟན་པར་བཞུགས ཿབཛྲ་ས་མ་ཡ་ཏིཥྛ་སྭཱ་ཧཱ ཿབརྒྱད་པ་ཕྱག་འཚལ་བ་ནིཿ ཧཱུྃཿ སྐྱེ་མེད་ཆོས་སྐུའི་ངང་ལས་འགག་མེད་རྩལ ཿལོངས་སྤྱོད་རྫོགས་མཛད་མཁའ་འགྲོ་སེང་གེའི་གདོང་ ཿང་རྒྱལ་གཟུགས་ཀྱིས་ངར་འཛིན་འཇོམས་མ་ལ ཿམངོན་སུམ་བལྟ་བ་མཇལ་བའི་ཕྱག་བགྱིའོཿ ཨ་ཏི་པུ་ཧོཿ པྲ་ཏཱིཙྪ་ཧོཿ དགུ་པ་མཆོད་པ་ནིཿ ཧོཿ གཟུགས་སྣང་ལྷར་རྫོགས་མཆོད་པའི་ཕྱག་རྒྱ་ཆེཿ སྒྲ་གྲགས་བཟླས་བརྗོད་རྡོ་རྗེའི་རོལ་མོར་འཁྲོལ ཿདྲི་མཆོག་ཚུལ་ཁྲིམས་སྤོས་ཀྱི་གླང་པོའི་ངད ཿརོ་དྲུག་ཚོགས་ཀྱི་འཁོར་ལོའི་འདོད་ཡོན་ཅན ཿརེག་བྱ་རྡོ་རྗེ་བདེ་ཆེན་དབྱིངས་ལ་སྤྱོད ཿཆོས་ཀྱི་འབྱུང་གནས་རྡོ་རྗེ་བཙུན་མོའི་མཁའ ཿཨེ་ཝཾ་ཟུང་འཇུག་སྨན་གཏོར་རཀྟ་དང་ ཿ བྱང་ཆུབ་སེམས་ཀྱི་འོད་ཟེར་ཀུན་བཟང་སྤྲིན ཿབླང་དོར་མེད་པའི་དགྱེས་མཆོད་ཆེན་པོར་བཞེས ཿཤྲཱི་བཛྲ་སེང་ཧ་མུ་ཁ་རཱུ་པ་ཤབྟ་གྷནྡྷེ་རཱ་ས་པརྴེ་ཨརྑྷཾ་པཱ་དྱཾ་པུཥྤེ་དྷཱུ་པེ་ཨཱ་ལོ་ཀེ་གནྷེ་ནེ་ཝི་ཏྱ་ཤབྟ་སརྦ་པཉྩ་རཀྟ་བྷ་ལིདྟ་དྷརྨ་དྷཱརྟུ་ཧོཿ བཅུ་པ་བསྟོད་པ་ནིཿ ཧཱུྃཿ བདེ་བའི་བདག་ཉིད་སྣ་ཚོགས་གཟུགས་ཅན་ལ ཿབདག་མེད་སེདྒེའི་སྒྲ་ཡིས་བདག་འཛིན་འཇོམས ཿཡིད་དང་ཆོས་སུ་འཛིན་པའི་བྱ་བྱེད་ཀུན ཿརྣམ་ཀུན་མཆོག་ལྡན་དབྱིངས་སུ་སྦྱོར་ལ་བསྟོད ཿསྣང་སྟོང་དབྱེར་མེད་ནམ་མཁའི་རྡོ་རྗེ་ཅན ཿཆགས་སྡང་དབྱིངས་སུ་སྦྱོར་བའི་གྲི་ཐོད་འཛིན ཿསྐྱེ་མཆེད་རྩ་བ་གཅོད་པའི་ཁ་ཊྭཱཾ་ཀ ཿཐབས་མཆོག་ཡབ་དང་འདུ་འབྲལ་མེད་ལ་བསྟོད ཿཀུན་འབྱུང་འཁོར་བའི་རྒྱུ་འབྲས་རྣམ་ཤེས་ཚོགས ཿཡུལ་དང་ཡུལ་ཅན་གཉིས་མེད་བདེ་ཆེན་ཀློང་ཿ སྦྱོར་མཛད་ཡེ་ཤེས་དབྱིངས་ཀྱི་ཕྲ་མིན་དྲུག ཿགནས་ཡུལ་ཉེར་བཞིའི་བདག་ཉིད་ཀུན་ལ་བསྟོད ཿབཅུ་གཅིག་པ་འཛབ་ཀྱི་དགོངས་པ་ནིཿ གཙོ་ལ་སེམས་བཟུང་བསྙེན་པ་སྟེཿ གཙོ་འཁོར་ཡོངས་རྫོགས་ཉེ་བསྙེན་ནོཿ བཟླས་བརྗོད་བརྩོན་པ་སྒྲུབ་པ་སྟེཿ འོད་ཟེར་སྤྲོ་བསྡུ་སྒྲུབ་ཆེན་པོཿཐུགས་ཀར་ཉི་གདན་ཧཱུྃ་གི་མཐར ཿབསྙེན་སྔགས་སྤུ་ཤད་ལྟ་བུས་བསྐོར ཿཨོཾ་བཛྲ་སེངྷ་མུ་ཁ་ཧཱུྃ་ཧ་ཧེ་ཕཊ ཿལས་རུང་འབྲུ་འབུམ་དུས་བསྙེན་བཞིཿ སྒྲུབ་སྔགས་མགལ་མེའི་འཁོར་ལོ་བཞིན ཿགཡོན་བསྐོར་མེ་སྟག་འཕྲོ་བར་བསྒོམ ཿཨཿཀཿསཿམཿརཿཙཿཤཿདཿརཿསཿམཱཿརཿཡཿཕཊ ཿའོད་ཟེར་ཕར་འཕྲོས་རྒྱལ་བ་མཆོད ཿབྱིན་རླབས་དངོས་གྲུབ་ཚུར་ལ་བསྡུ ཿསླར་འཕྲོས་འགྲོ་བའི་ལས་ཉོན་སྦྱངས ཿཡུལ་དྲུག་རང་གར་འཛིན་པའི་དགྲ ཿཡུལ་ཅན་རྣམ་པར་རྟོག་པའི་བགེགས ཿདག་པའི་སྣོད་བཅུད་ཆེན་པོར་སྦྱངས ཿགྲངས་དུས་བསྙེན་པ་གོང་བཞིན་ལ ཿམཚན་མའི་བསྙེན་པ་རྟགས་མཐོང་སྟེཿ སྨིན་པ་རིགས་འཛིན་རྣམ་བཞི་ལའོཿ རྗེས་ཆོག་ཡུམ་ཀའི་གཞུང་ལྟར་ལས ཿརྗེས་ཀྱི་རིམ་པ་ཚོགས་སྐོང་ནིཿ བསོད་ནམས་ནང་ནས་ཚོགས་འཁོར་མཆོག ཿམཁའ་འགྲོ་འདུ་བའི་དམ་ཚིག་རྫས ཿནང་མཆོད་ཁྱད་པར་བཟང་དུ་བཤམས ཿཧོཿ བདེ་བ་ཆེན་པོའི་སྣོད་མཆོག་ཏུ ཿཚོགས་ཀྱི་འཁོར་ལོའི་ལོངས་སྤྱོད་ནིཿ བླང་དོར་མེད་པའི་དམ་ཚིག་རྫས ཿཨོཾ་ཨཱཧཱུྃཿ་གིས་བདུད་རྩིར་བསྒྱུར ཿཚོགས་ཕུད་རིམ་པ་གསུམ་དུ་སྤྲོཿ ཧཱུྃཿ འོག་མིན་གནས་དང་མཁའ་སྤྱོད་ཞིང་ ཿདཔའ་བོ་མཁའ་འགྲོ་འདུ་བའི་གནས ཿཉི་ཤུ་རྩ་བཞི་སྤྲུལ་པའི་ཡུལ ཿནང་ལྟར་རྡོ་རྗེ་ཕུང་པོའི་གྲོང་ ཿསྤྱི་བོ་ཛ་ལནྡྷ་ར་དང་ ཿསྨིན་མཚམས་པུལླཱི་ར་མ་ལ ཿལྟག་པའི་རྩ་ཁམས་ཨརྦུ་ཏ ཿམཛོད་སྤུ་རཱ་མེ་ཤྭཱ་རཱ་དང་ ཿརྣ་བ་གཡས་པ་ཨོ་རྒྱན་ཡུལ ཿགཡོན་པ་གོངྷཱ་ཝཱ་རཱའི་ཞིང་ ཿམིག་གཉིས་དེ་ཝཱི་ཀོ་ཊཱ་དང་ ཿཕྲག་པ་མཱ་ལ་ཝ་བརྒྱད་ན ཿབཞུགས་པའི་དཔའ་བོ་རྣལ་འབྱོར་མ ཿམཁའ་འགྲོ་དང་ནི་མཁའ་འགྲོ་མ ཿཚོགས་ཀྱི་འདུ་བར་གཤེགས་སུ་གསོལ ཿདབུ་སྐྲ་ཐོར་ཚུགས་ལྡེམས་སེ་ལྡེམ ཿལྕང་ལོའི་ཟར་བུ་ཏ་ལ་ལ ཿསྙན་ཆ་གདུ་བུ་ཀྱི་ལི་ལིཿ རུས་རྒྱན་གཡེར་ཁ་ཁྲོ་ལོ་ལོཿ ཅང་ཏེའུ་དྲིལ་བུའི་སྒྲ་དང་བཅས ཿརྡོ་རྗེའི་གླུ་དང་གར་ལ་རོལ ཿའདོད་ཡོན་ལོངས་སྤྱོད་ཚོགས་སུ་འབུལ ཿདམ་ཚིག་ཉམས་པ་མཐོལ་ལོ་བཤགས ཿཕྱི་ནང་བར་གཅོད་དབྱིངས་སུ་སྒྲོལ ཿམཆོག་དང་ཐུན་མོང་དངོས་གྲུབ་སྩོལ ཿལོངས་སྤྱོད་འཁོར་ལོ་ལཾ་པཱ་ཀ ཿམཆན་དང་མཁལ་ཁུང་ཀཱ་མ་རུ ཿནུ་མ་གཉིས་ནི་ཨོ་ཊི་སྟེཿ ལྟེ་བ་ཏྲི་ཤ་ཀུན་ནའི་གྲོང་ ཿསྣ་ཡི་རྩེ་མོ་ཀོ་ས་ལ ཿཡ་རྐན་ཀ་ལིང་ཀ་ཡི་ཡུལ ཿསྙིང་ག་ཀཉྩི་ཀ་དང་ནིཿ ཧི་མཱ་ལ་ཡི་གྲོང་ཁྱེར་ནས ཿབཞུགས་པའི་དཔའ་བོ་རྣལ་འབྱོར་མ ཿམཁའ་འགྲོ་དང་ནི་མཁའ་འགྲོ་མ ཿཚོགས་ཀྱི་འདུ་བར་གཤེགས་སུ་གསོལ ཿདབུ་སྐྲ་ཐོར་ཚུགས་ལྡེམས་སེ་ལྡེམ ཿལྕང་ལོའི་ཟར་བུ་ཏ་ལ་ལ ཿསྙན་ཆ་གདུ་བུ་ཀྱི་ལི་ལིཿ རུས་རྒྱན་གཡེར་ཁ་ཁྲོ་ལོ་ལོཿ ཅང་ཏེའུ་དྲིལ་བུའི་སྒྲ་དང་བཅས ཿརྡོ་རྗེའི་གླུ་དང་གར་ལ་རོལ ཿའདོད་ཡོན་ལོངས་སྤྱོད་ཚོགས་སུ་འབུལ ཿདམ་ཚིག་ཉམས་པ་མཐོལ་ལོ་བཤགས ཿཕྱི་ནང་བར་གཅོད་དབྱིངས་སུ་སྒྲོལ ཿམཆོག་དང་ཐུན་མོང་དངོས་གྲུབ་སྩོལ ཿམཚན་མ་བྲེ་ཏ་པུ་རིའི་ཞིང་ ཿབཤང་ལམ་གྲྀ་ཧ་དེ་བའི་ཡུལ ཿམཐེ་བོང་མ་རོ་བརླ་རཱཥྚ ཿབྱིན་པ་སུ་ཝརྣ་དྭཱི་པ ཿསོར་མོ་བཅུ་དྲུག་ནཱ་ག་ར ཿཔུས་མོ་ཀུ་ལནྟཱ་དང་ནིཿ བོལ་གོང་སིནྡྷུའི་གྲོང་ཁྱེར་ན ཿབཞུགས་པའི་དཔའ་བོ་རྣལ་འབྱོར་མ ཿམཁའ་འགྲོ་དང་ནི་མཁའ་འགྲོ་མ ཿཚོགས་ཀྱི་འདུ་བར་གཤེགས་སུ་གསོལ ཿདབུ་སྐྲ་ཐོར་ཚུགས་ལྡེམས་སེ་ལྡེམ ཿལྕང་ལོའི་ཟར་བུ་ཏ་ལ་ལ ཿསྙན་ཆ་གདུ་བུ་ཀྱི་ལི་ལིཿ རུས་རྒྱན་གཡེར་ཁ་ཁྲོ་ལོ་ལོཿ ཅང་ཏེའུ་དྲིལ་བུའི་སྒྲ་དང་བཅས ཿརྡོ་རྗེའི་གླུ་དང་གར་ལ་རོལ ཿའདོད་ཡོན་ལོངས་སྤྱོད་ཚོགས་སུ་འབུལ ཿདམ་ཚིག་ཉམས་པ་མཐོལ་ལོ་བཤགས ཿཕྱི་ནང་བར་གཅོད་དབྱིངས་སུ་སྒྲོལ ཿམཆོག་དང་ཐུན་མོང་དངོས་གྲུབ་སྩོལ ཿཚོགས་སྐོང་སྦྲེལ་མ་བྱེད་ན ཿཧོཿ ཡེ་ཤེས་མཁའ་འགྲོའི་ལྷ་ཚོགས་དགོངས་སུ་གསོལ ཿའདོད་ཆགས་ཞེ་སྡང་གཏི་མུག་དབང་གྱུར་པས ཿལུས་ངག་སེམས་ཀྱི་སྡིག་སྤྱོད་མཐོལ་ཞིང་བཤགས ཿཐེག་པ་དམན་པའི་དབང་དུ་གྱུར་པས་ན ཿཡང་དག་དོན་མ་རྟོག་པ་མཐོལ་ལོ་བཤགས ཿསྙིང་རྗེ་ཆུང་ཞིང་ཞེ་སྡང་དབང་གྱུར་པས ཿའགྲོ་བའི་དོན་མ་བགྱིས་པ་མཐོལ་ཞིང་བཤགས ཿལེ་ལོ་གཉིད་ཀྱི་དབང་དུ་གྱུར་པ་ཡིས ཿསྒོམ་དང་སྒྲུབ་པ་གཡེལ་བ་མཐོལ་ཞིང་བཤགས ཿསེར་སྣ་འཇུར་གེགས་དབང་དུ་གྱུར་པས་ན ཿམཆོད་པ་ལོ་ཟླར་འདས་པ་མཐོལ་ཞིང་བཤགས ཿང་རྒྱལ་ཁེངས་སེམས་དབང་དུ་གྱུར་པས་ན ཿབླ་མའི་སྐུ་གསུང་ཐུགས་དང་འགལ་བ་བཤགས ཿབརྩེ་གདུང་ཆུང་བའི་དབང་དུ་གྱུར་པས་ན ཿགྲོགས་མཆེད་ཐུགས་དང་འགལ་བ་མཐོལ་ཞིང་བཤགས ཿཟླ་གྲོགས་ངན་པའི་དབང་དུ་གྱུར་པས་ན ཿཕུད་དང་ལྷག་མར་གྱུར་པ་མཐོལ་ཞིང་བཤགས ཿཕུད་དང་ལྷག་མ་ཉམས་པའི་སྐྱོན་དབང་གིས ཿཕུད་ཉུལ་ཐུགས་དང་འགལ་བ་མཐོལ་ཞིང་བཤགས ཿཕུད་ཉུལ་ཐུགས་དང་འགལ་བའི་སྐྱོན་དབང་གིས ཿམཁའ་འགྲོའི་བཀའ་ཆད་གནས་གྱུར་མཐོལ་ལོ་བཤགས ཿསྒྲོལ་པའི་དུས་ན་སྙིང་རྗེ་ཆུང་བ་ཡིས ཿསེམས་ཅན་གནས་མ་སྟོབས་པ་མཐོལ་ལོ་བཤགས ཿཉོན་མོངས་གནས་མ་སྟོབས་པའི་སྐྱོན་དབང་གིས ཿཡུན་གྱི་སྒྲིབ་པར་གྱུར་པ་མཐོལ་ལོ་བཤགས ཿསྦྱོར་བའི་དུས་སུ་ཏིང་འཛིན་མ་གསལ་བས ཿགཟུངས་མའི་ཐུགས་དང་འགལ་བ་བཟོད་པར་གསོལ ཿགཟུངས་མའི་ཐུགས་དང་འགལ་བའི་སྐྱོན་དབང་གིས ཿཆགས་ཤིང་འཁོར་བར་སྐྱེ་བ་མཐོལ་ལོ་བཤགས ཿབཤགས་ནས་སྐུ་གསུང་ཐུགས་ཀྱི་དངོས་གྲུབ་སྩོལ ཿཞེས་སྙིང་ཐག་པ་ནས་བཤགས་ན་དམ་ཚིག་ཉམས་ཆག་སོར་ཆུད་པར་འགྱུར་རོཿ དེ་ནས་ལྷག་མ་ནི་ཁ་ཕྲུས་བཏབ་ལ ཿཨོཾ་ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨདྱ་ནུཏྤནྣ་ཏྭ་ཏ་ཨོཾ་ཨཱ ཿཧཱུྃ་ཕཊ་སྭཱ་ཧཱ ཿཕཻཾཿ ལྷག་ལ་དབང་བའི་བཀའ་ཉན་ནིཿ མཁའ་འགྲོ་སུམ་ཅུ་རྩ་གཉིས་དང་ ཿགིང་ཆེན་ཁྱོ་ཤུགས་ལངྐ་འབུམ ཿཕོ་ཉ་སུམ་བརྒྱ་དྲུག་ཅུའི་སྡེཿ མགྱོགས་མ་བཞི་དང་འབར་མ་བརྒྱད ཿམ་མོ་བདུན་དང་སྲིང་མོ་བཞིཿ ཤུག་འགྲོ་གནས་ཉུལ་ཕྲ་མེན་རྣམས ཿལྷག་ལ་གདུང་ཞིང་ཚོགས་ཁང་འགྲིམ ཿཕམ་ཕབ་བཟུང་པོ་འདི་བཞེས་ལ ཿམི་མཐུན་རྐྱེན་ངན་བར་ཆད་སོལ ཿབཅོལ་པའི་ཕྲིན་ལས་འགྲུབ་པར་མཛོད ཿཅེས་ཕྱི་རོལ་དུ་དོར ཿཐུགས་དམ་བསྐུལ་པ་ནིཿ ཧཱུྃཿ བཞེངས་ཤིག་མཁའ་འགྲོ་འདུས་པའི་ལྷ ཿཆོས་ཀྱི་དབྱིངས་